Sigur nu-s toate, n-or fi nici cele mai tari, dar sunt cele 12 pe care mi le-am notat eu. Pentru primul loc zic că se bat Pițurcă și Dan Nistor.

”De obicei sunt sincer”

Adrian Mutu, de data asta sincer

”Trebuie să intrăm pe un făraș normal”

Mihai Pintilii, tocmai intrat pe un făraș normal la Al Hilal

”Irlanda de Nord au jucători din Premier League și din… Premierssscip!”

Victor Pițurcă, acum în Al-Premier-Lig

”Vreau să joc pe scena care trebuie, să mă bat cu ăia adevărații, care vom vedea dacă vom ajunge acolo să fie mai buni”

Gică Hagi. Regele

”Vom avea destui vârfi, foarte buni și foarte valoroși”

Cristi Tănase, unul din vârfii generației lui

”Sînt nevoie de jucatori”

Ionel Ganea, cel care au fost antrenor al Rapidului

”Ne cerem scuze în numele suporterilor”

Mihai Răduț, după o înfrângere la scor. Îmi cer scuze în numele lui

”În afară de cele șase goluri, n-au avut nicio ocazie”

Dan Nistor, după 0-6 cu Steaua. În afara acest cuvinte, n-a zis nicio tâmpenie

”Exceptând cele şapte minute din meciul tur, în cele trei partide în care am întâlnit Steaua în 2014 am fost egalii lor”

Flavius Stoican, după 2-5 în dublă manșă cu Steaua. Exceptând fraza asta, a fost egal cu un om coerent

”E greu să câștigi banii ușor”

Ionuț Voicu, filozoful de la CSMS Iași

”Dacă trecem de semifinale, suntem în finală”

Vali Lazăr, Dinamo, adică echipa care nu e Steaua

”În afara de cei doi, mai avem un nou jucator… este… pfff… Moți, Tătă, Mitrea, Sepsi… am mai adus încă un jucător… da!”

Anghel Iordănescu și cei trei care erau doi. Sau patru. Sau câți or fi. Trebuie să vedeți video.

Și, bonus, încă un Hagi de la începutul anului: ”Iancu dacă talent ne-a demonstrat tuturor”. Punctuația e inutilă.

Dacă vă aduceți aminte și altele, vă aștept cu mare drag la comentarii. Eventual și cu varianta video. Doar să fie din 2014.

La multe perle!

P.S.: Aș fi pus și asta la perle, dar e mult mai mult decât atât.